
PROIECT DE PROCES-VERBAL
CONSILIUL  UNIUNII EUROPENE
(Afaceri Economice și Financiare)
17 februarie 2026


	1.
	Adoptarea ordinii de zi
	
	

	
	Consiliul a adoptat ordinea de zi, astfel cum figurează în documentul 5905/1/26 REV 1.

	2.
	Aprobarea punctelor „A”
a)	Lista fără caracter legislativ
	
	
5902/1/26 REV 1

	
	Consiliul a adoptat toate punctele „A” care figurează în documentul sus-menționat, inclusiv toate documentele COR și REV lingvistice prezentate în vederea adoptării. În addendum figurează declarații cu privire la aceste puncte.

	
	b)	Lista cu caracter legislativ [Deliberare publică în temeiul articolului 16 alineatul (8) din Tratatul privind Uniunea Europeană]
	
	5903/26


Mediu
	1.
	Directiva privind substanțele prioritare din domeniul politicii apei
Adoptarea poziției în primă lectură a Consiliului și a expunerii de motive a Consiliului
aprobat de Coreper, partea I, la 11.2.2026
	[image: Prima lectură][image: Punct bazat pe o propunere a Comisiei]
	5970/1/26 REV 1 + ADD 1 REV 2
14144/25 
+ ADD 1 REV 1
ENV

	
	Consiliul a adoptat poziția sa în primă lectură, în conformitate cu articolul 294 alineatul (5) din Tratatul privind funcționarea Uniunii Europene, precum și expunerea de motive a Consiliului [temei juridic: articolul 192 alineatul (1) din TFUE], cu abținerea Bulgariei și a Poloniei.
În anexă figurează declarații cu privire la acest punct.


Deliberări legislative
[Deliberare publică în temeiul articolului 16 alineatul (8) din Tratatul privind Uniunea Europeană]
	3.
	Uniunea economiilor și a investițiilor: pachetul privind pensiile suplimentare
	[image: Prima lectură][image: Punct bazat pe o propunere a Comisiei]
	

	
	a)	Directivă de modificare a Directivelor (UE) 2016/2341 și 2016/97 în ceea ce privește consolidarea cadrului pentru furnizarea de pensii ocupaționale
	
	15757/25 + COR 1

	
	b)	Regulament de modificare a Regulamentului (UE) 2019/1238 privind un produs paneuropean de pensii personale (PEPP)
Dezbatere de orientare
	
	15756/25 + COR 1

	
	Consiliul a organizat o dezbatere de orientare cu privire la cele două dosare.

	4.
	Diverse
Propuneri legislative actuale privind serviciile financiare
Informare din partea președinției
	
	5108/26

	
	Consiliul a luat act de informațiile furnizate de președinție despre lucrările în curs referitoare la propunerile legislative privind serviciile financiare.


Activități fără caracter legislativ
	5.
	Bugetul UE
Recomandare a Consiliului privind descărcarea de gestiune a Comisiei în ceea ce privește execuția bugetului pentru exercițiul financiar 2024
(Temei juridic: articolul 319 din TFUE)
Adoptare
Aprobarea unei scrisori
	
	
5749/26
 + ADD 1-2

	6.
	Concluzii privind orientările bugetare pentru exercițiul financiar 2027
Aprobare
Aprobarea unei scrisori
	
	5754/26 + ADD 1

	7.
	[bookmark: _Hlk211514300]Consecințele economice și financiare ale agresiunii Rusiei împotriva Ucrainei
Schimb de opinii
	
	

	8.
	Redresarea economică în Europa
Decizii de punere în aplicare ale Consiliului în temeiul Mecanismului de redresare și reziliență
[Temei juridic: articolul 20 din Regulamentul (UE) 2021/241]
Adoptare
	
[image: Punct bazat pe o propunere a Comisiei]
	
5756/26
+ ADD 1 REV 1

	9.
	Semestrul european 2026
Recomandare a Consiliului privind politica economică a zonei euro
Aprobare
	
	5732/26
5991/1/26 REV 1

	10.
	Punerea în aplicare a cadrului de guvernanță economică: finanțarea apărării
Recomandare a Consiliului care permite Austriei să se abată de la ratele maxime de creștere a cheltuielilor nete
[Temei juridic: Regulamentul (UE) 2024/1263]
Adoptare
	
	

5733/1/26 REV 1

	11.
	Diverse
	
	




[image: Prima lectură]	Prima lectură
[bookmark: _Hlk223439920][image: Punct bazat pe o propunere a Comisiei]	Punct bazat pe o propunere a Comisiei



ANEXĂ
Declarații privind punctele „A” cu caracter legislativ care figurează în documentul 5903/26
	DECLARAȚIA POLONIEI
„Ca rezultat al negocierilor referitoare la Directiva privind substanțele prioritare în domeniul apei, de modificare a Directivei-cadru privind apa (2000/60/CE) și a celor două directive specifice conexe, 2006/118/CE și 2008/105/CE, au fost menținute în text elemente cheie pentru Polonia, cum ar fi termenul de 22 decembrie 2039 pentru obținerea unei stări bune a apei în legătură cu substanțele noi, o perioadă de transpunere de mai mult de 18 luni, corelarea revizuirii anexelor care conțin listele de substanțe prioritare cu ciclul de planificare de șase ani și menținerea nivelului de implicare a statelor membre în această revizuire prin asigurarea faptului că modificările sunt introduse prin procedura legislativă ordinară, precum și neintroducerea stării ecologice pentru apele subterane și menținerea unui număr limitat de substanțe pe listele de supraveghere.
Totuși, Polonia are în continuare preocupări privind mai multe chestiuni specifice din text, inclusiv, mai presus de toate, neadaptarea standardului de mediu pentru suma a 24 de PFAS după adăugarea TFA, lipsa unei justificări științifice suficiente pentru standardul 0.2 indicat pentru suma pesticidelor în cazul apelor de suprafață, lipsa unei metodologii disponibile pentru monitorizarea bazată pe efecte (EBM) care ar permite desfășurarea de cercetări în toate statele membre cu o comparabilitate adecvată a rezultatelor și interpretarea incorectă a dispozițiilor privind stabilirea limitei de cuantificare la nota de subsol 33 din anexa V, care modifică anexa I la Directiva 2008/105/CE, ca nefiind pe deplin coerente cu dispozițiile Directivei 2009/90/CE. În cazul apelor subterane, există preocupări cu privire la introducerea monitorizării microplasticelor, întrucât este imposibil să se stabilească dacă microplasticele detectate în eșantioanele de ape subterane provin de fapt din acvifer sau eșantionul a fost contaminat în timpul eșantionării din cauza componentelor de plastic ale echipamentului de monitorizare și eșantionare. Apoi, mai este introducerea unor dispoziții pentru o monitorizare ad-hoc suplimentară în scopul de a verifica efectele negative ex-post asupra stării apei în temeiul articolului 4 alineatul (7a). Polonia consideră aceasta o reglementare excesivă, care nu se reflectă în alte dispoziții ale Directivei-cadru privind apa.
Polonia reiterează, de asemenea, poziția sa anterioară privind dispozițiile din preambulul directivei care introduc posibilitatea testării bisfenolului-B, bisfenolului-S și a altor bisfenoli ca substanțe specifice bazinelor hidrografice. Polonia consideră că instrumentul adecvat pentru testarea prezenței acestor substanțe la nivelul UE ar trebui să fie o listă de supraveghere pentru apele de suprafață.
Polonia subliniază, de asemenea, că punerea în aplicare a directivei va presupune o creștere semnificativă a costurilor de monitorizare a apelor de suprafață și a apelor subterane. În cazul apelor de suprafață, creșterea estimată a costurilor va fi de aproximativ 70 % comparativ cu cheltuielile actuale.
Având în vedere cele de mai sus, Polonia se abține de la vot.”

	DECLARAȚIA UNGARIEI
„Am dori să mulțumim președințiilor implicate în negocieri pentru eforturile lor și munca intensă depusă pentru a ajunge la un acord. Suntem de acord în linii mari cu obiectivele pachetului de modificări legislative vizând îmbunătățirea calității apei și sprijinim textul de compromis. În același timp, am dori să amintim că în timpul negocierilor ne-am exprimat în mod repetat preocupările privind resursele financiare și umane necesare pentru punerea în aplicare și, prin urmare, dorim să reiterăm importanța instituirii fără întârziere a instrumentului comun de monitorizare. Ungaria consideră că noile norme pot fi puse în aplicare cu succes numai dacă instrumentul comun de monitorizare este disponibil pentru a sprijini statele membre în eforturile lor de punere în aplicare.”

	DECLARAȚIA LITUANIEI
„Lituania sprijină textul final de compromis privind substanțele prioritare din domeniul politicii apei și salută obiectivele sale de a îmbunătăți calitatea apei și protecția mediului.
Totuși, deși recunoaștem importanța actualizării standardelor de monitorizare și a alinierii acestora la progresele științifice, constatăm că punerea în aplicare poate impune eforturi administrative și financiare considerabile la nivel național.”


	DECLARAȚIA LETONIEI
„Letonia sprijină textul final de compromis al propunerii de directivă privind substanțele prioritare de modificare a Directivei-cadru privind apa, a Directivei privind apele subterane și a Directivei privind standardele de calitate a mediului (DSCM).
Este în interesul Letoniei să protejeze apele de suprafață și apele subterane împotriva impactului substanțelor chimice și al altor micropoluanți, evaluând în același timp calitatea chimică a apei în raport cu standardele armonizate de calitate a mediului ale UE. Pe parcursul negocierilor, Letonia și-a exprimat în mod constant sprijinul pentru actualizarea cerințelor acestor trei directive și s-a implicat într-un mod constructiv și cooperant.
În același timp, recunoaștem că transpunerea și punerea în aplicare ale modificărilor propuse vor fi complexe și vor impune sarcini financiare și administrative semnificative pentru statele membre.
Letonia este în continuare preocupată de amploarea și costurile preconizate ale monitorizării. Multe substanțe prioritare din DSCM nu sunt detectate în apele noastre utilizând metode de testare care îndeplinesc standardele de calitate necesare, însă directiva continuă să impună monitorizarea periodică a acestor substanțe.
Letonia consideră că includerea DDT, a p,p’-DDT și a pesticidelor ciclodiene pe lista substanțelor prioritare nu este justificată, deoarece sporește obligațiile de monitorizare fără beneficii corespunzătoare pentru mediu. Utilizarea acestor substanțe este interzisă de mult timp, iar modificarea propusă a statutului ar necesita prelevarea de probe și testarea mult mai frecvente, ceea ce ar duce la creșterea costurilor pe care le considerăm disproporționate. Considerăm că aceste substanțe relevante în anumite state membre ar putea fi desemnate, în schimb, drept poluanți specifici bazinelor hidrografice, cu standarde de calitate a mediului la nivelul UE.”

